|  |  |  |  |  |  |  |
| --- | --- | --- | --- | --- | --- | --- |
| Številka: | | | 35022-7/2024-2560-7 |  | | |
| Datum: | | | 3. 10. 2024 |
| **GENERALNI SEKRETARIAT**  **VLADE REPUBLIKE SLOVENIJE**  [gp.gs@gov.si](mailto:gp.gs@gov.si) | | | |
| ZADEVA: | | | **Soglasje k pobudi Občine Kočevje za načrtovanje v območju državnega prostorskega načrta za daljnovod 2 x 110 kV RTP Kočevje – RTP Črnomelj – predlog za obravnavo** | | | |
| 1. | Predlog sklepov vlade: | | | | | |
| Na podlagi tretjega odstavka 89. člena Zakona o urejanju prostora (Uradni list RS, št. [199/21](https://www.uradni-list.si/glasilo-uradni-list-rs/vsebina/2021-01-3971), [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O, [78/23](https://www.uradni-list.si/glasilo-uradni-list-rs/vsebina/2023-01-2478) – ZUNPEOVE, [95/23](https://www.uradni-list.si/glasilo-uradni-list-rs/vsebina/2023-01-2670) – ZIUOPZP in [23/24](https://www.uradni-list.si/glasilo-uradni-list-rs/vsebina/2024-01-0694)) je Vlada Republike Slovenije na … seji dne … pod točko … sprejela naslednji  SKLEP:   1. Vlada Republike Slovenije je izdala Občini Kočevje soglasje za pripravo občinskega podrobnega prostorskega načrta v območju državnega prostorskega načrta za daljnovod 2 x 110 kV RTP Kočevje – RTP Črnomelj, na zemljiščih oziroma delih zemljišč s parc. št.: 310/1, 310/4, 310/5, 311, 313/4, 313/7, 313/8, 723/21, 723/12, 723/35, 723/36, 726, 727, 728/3, 728/10 in 729/2, vsa k. o. Željne (1578) ter 2210/1, 2207/28, 2207/30, 2208/2, 2208/3, 2209/9, 2211/67, 2210/1, 2210/2 in 2210/3, vsa k. o. Kočevje (1577). 2. Občina Kočevje po sprejemu občinskega podrobnega prostorskega načrta, s katerim bo načrtovala na zemljiščih iz prejšnje točke tega sklepa, pošlje izvod tega akta Vladi Republike Slovenije. 3. Ta sklep se objavi v prostorskem informacijskem sistemu.   Prejmejo:   1. Občina Kočevje - SOU Kočevje ([sou@kocevje.si](mailto:sou@kocevje.si)), Ljubljanska cesta 26, Kočevje; 2. Ministrstvo za naravne vire in prostor ([gp.mnvp@gov.si](mailto:gp.mnvp@gov.si)): Direktorat za prostor in graditev; 3. Ministrstvo za okolje, podnebje in energijo ([gp.mope@gov.si](mailto:gp.mope@gov.si)): Direktorat za energijo; 4. Elektro Ljubljana d.d. (info@elektro-ljubljana.si).   V vednost:   1. Ministrstvo za finance ([gp.mf@gov.si](mailto:gp.mf@gov.si)); 2. Služba Vlade Republike Slovenije za zakonodajo ([gp.svz@gov.si](mailto:gp.svz@gov.si)); 3. Urad Vlade Republike Slovenije za komuniciranje ([gp.ukom@gov.si](mailto:gp.ukom@gov.si)). | | | | | | |
| 2. | Predlog za obravnavo predloga zakona po nujnem ali skrajšanem postopku v Državnem zboru RS z obrazložitvijo razlogov: | | | | | |
|  | | | | | | |
| 3.a | Osebe, odgovorne za strokovno pripravo in usklajenost gradiva: | | | | | |
| * Jože NOVAK, minister za naravne vire in prostor, * mag. Miran GAJŠEK, državni sekretar, * dr. Nataša BRATINA, generalna direktorica Direktorata za prostor in graditev, * Ana VIDMAR, vodja Sektorja za državno prostorsko načrtovanje, * mag. Renata GORJUP, podsekretarka. | | | | | | |
| 3.b | Zunanji strokovnjaki, ki so sodelovali pri pripravi dela ali celotnega gradiva: | | | | | |
|  | | | | | | |
| 4. | Predstavniki vlade, ki bodo sodelovali pri delu Državnega zbora RS: | | | | | |
|  | | | | | | |
| 5. | Kratek povzetek gradiva: | | | | | |
| Zakon o urejanju prostora (Uradni list RS, Uradni list RS, št. [199/21](https://www.uradni-list.si/glasilo-uradni-list-rs/vsebina/2021-01-3971), [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O, [78/23](https://www.uradni-list.si/glasilo-uradni-list-rs/vsebina/2023-01-2478) – ZUNPEOVE, [95/23](https://www.uradni-list.si/glasilo-uradni-list-rs/vsebina/2023-01-2670) – ZIUOPZP in [23/24](https://www.uradni-list.si/glasilo-uradni-list-rs/vsebina/2024-01-0694)) v 89. členu določa, da lahko občina pripravi občinski prostorski izvedbeni akt, če s tem nista onemogočeni izvedba in uporaba prostorskih ureditev, načrtovanih v državnih prostorskih izvedbenih aktih, in če s tem soglaša vlada. Občina pošlje vladi pobudo za tako načrtovanje, ki jo predhodno uskladi z investitorjem ali upravljavcem, če so prostorske ureditve že zgrajene in predane v uporabo. Vlada preveri skladnost občinske pobude s prostorskimi ureditvami, ki so predmet državnega prostorskega izvedbenega akta, in s sklepom izda soglasje za pripravo občinskega prostorskega izvedbenega akta ali pobudo občine zavrne. S soglasjem lahko vlada določi tudi pogoje, ki jih mora občina upoštevati ali izvesti pred začetkom priprave takega akta, ali druge usmeritve.  Občina Kočevje je v zaključni fazi priprave občinskega podrobnega prostorskega načrta (OPPN), s katerim želi urediti območje za opravljanje proizvodnih, obrtnih, storitvenih ali servisnih dejavnosti. Z načrtovanjem posega občina v skupni površini okoli 3,6 ha tudi v območje veljavnega DPN za daljnovod 2 x 110 kV RTP Kočevje – RTP Črnomelj, ki je bil sprejet v zadnji fazi priprave OPPN. Za pripravo OPPN v območju DPN mora občina v skladu z 89. členom ZUreP-3 pridobiti soglasje vlade. | | | | | | |
| 6. | | Presoja posledic: | | | | |
| a) | | na javnofinančna sredstva v višini, večji od 40 000 EUR v tekočem in naslednjih treh letih | | | NE | |
| b) | | na usklajenost slovenskega pravnega reda s pravnim redom Evropske unije | | | NE | |
| c) | | administrativne posledice | | | NE | |
| č) | | na gospodarstvo, posebej na mala in srednja podjetja ter konkurenčnost podjetij | | | NE | |
| d) | | na okolje, kar vključuje tudi prostorske in varstvene vidike | | | NE | |
| e) | | na socialno področje | | | NE | |
| f) | | na dokumente razvojnega načrtovanja:   * na nacionalne dokumente razvojnega načrtovanja, * na razvojne politike na ravni programov po strukturi razvojne klasifikacije programskega proračuna, * na razvojne dokumente Evropske unije in mednarodnih organizacij. | | | NE | |
| 7.a | | **Predstavitve ocene finančnih posledic, višjih od 40 000 EUR:** | | | | |
|  | | | | | | |
| 7.b | **Predstavitev ocene finančnih posledic, nižjih od 40 000 EUR:** | | | | | |
| Sprejem sklepa nima nobenih finančnih posledic. | | | | | | |
| |  |  | | --- | --- | | **8. Predstavitev sodelovanja z združenji občin:** | | | Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | NE | | Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE | | | | | | | | |
| 9. | **Predstavitev sodelovanja javnosti:** | | | | | |
| Gradivo je bilo predhodno objavljeno na spletni strani predlagatelja | | | | | | NE |
| Razlogi za neobjavo:   * Predlog sklepa predhodno ni bil objavljen na spletni strani predlagatelja, tako tudi niso bile podane oz. prejete pripombe ali predlogi civilne družbe. * S sprejemom tega sklepa Vlada RS občini dovoljuje pripravo občinskega prostorskega izvedbenega akta v območju, ki se ureja z državnim prostorskim aktom. | | | | | | |
| 10. | Pri pripravi gradiva so bile upoštevane zahteve iz Resolucije o normativni dejavnosti: | | | | DA | |
| 11. | Gradivo je uvrščeno v delovni program vlade: | | | | NE | |
|  | | | | | | | | |

**Jože NOVAK**

**MINISTER ZA NARAVNE VIRE**

**IN PROSTOR**

**Priloge:**

‒ JEDRO GRADIVA 1: Obrazložitev.

JEDRO GRADIVA 1:

**O B R A Z L O Ž I T E V**

**SKLEPA VLADE REPUBLIKE SLOVENIJE**

**I. UVOD**

**Pravna podlaga za sprejem soglasja k pobudi Občine Kočevje za načrtovanje v območju državnega prostorskega načrta**

Zakon o urejanju prostora (Uradni list RS, [199/21](https://www.uradni-list.si/glasilo-uradni-list-rs/vsebina/2021-01-3971), [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O, [78/23](https://www.uradni-list.si/glasilo-uradni-list-rs/vsebina/2023-01-2478) – ZUNPEOVE, [95/23](https://www.uradni-list.si/glasilo-uradni-list-rs/vsebina/2023-01-2670) – ZIUOPZP in [23/24](https://www.uradni-list.si/glasilo-uradni-list-rs/vsebina/2024-01-0694); v nadaljnjem besedilu: ZUreP-3) v 89. členu določa, da lahko občina pripravi občinski prostorski izvedbeni akt v območju državnega prostorskega izvedbenega akta, če s tem nista onemogočeni izvedba in uporaba prostorskih ureditev, načrtovanih v državnih prostorskih izvedbenih aktih, in če s tem soglaša vlada. O soglasju za tovrstno načrtovanje oziroma zavrnitvi soglasja odloča vlada na vsakokratno pobudo posamezne občine, ki po predhodni uskladitvi z investitorjem izvedbe načrtovane prostorske ureditve ali upravljavcem izvedene ureditve utemelji pripravo občinskega prostorskega izvedbenega akta v pobudi vladi. Soglasje vlade ne šteje za mnenje nosilca urejanja prostora k osnutku oziroma predlogu občinskega prostorskega izvedbenega akta niti za mnenje za sprejetje takega akta.

Tretji odstavek 89. člena ZUreP-3 določa, da vlada preveri skladnost občinske pobude s prostorskimi ureditvami, ki so predmet državnega prostorskega izvedbenega akta, in v 90 dneh s sklepom izda soglasje za pripravo občinskega prostorskega izvedbenega akta ali soglasje k pobudi občine zavrne. S soglasjem lahko vlada določi tudi pogoje, ki jih mora občina upoštevati ali izvesti pred začetkom priprave takega akta ali druge usmeritve.

**II. VSEBINSKA OBRAZLOŽITEV POGLAVITNIH REŠITEV POBUDE OBČINE**

**1. Postopek**

Občina Kočevje je z dopisom št. 3503-0074/2022-168 z dne 9. 9. 2024 na Vlado RS posredovala pobudo za pripravo občinskega prostorskega izvedbenega akta v območju državnega prostorskega načrta in v skladu z 89. členom ZUreP-3 za izdajo soglasja vlade.

Ministrstvo za naravne vire in prostor (v nadaljnjem besedilu: ministrstvo) je prejelo pobudo občine v nadaljnje reševanje s strani Generalnega sekretariata Vlade RS dne 10. 9. 2024 (št. dokumenta 35000-12/2024/2 z dne 10. 9. 2024).

**2. Ugotovitve**

Občina Kočevje (v nadaljnjem besedilu: občina) ima v severnem delu mesta predvideno širitev obstoječe gospodarske cone, za katero je v zadnji fazi priprava občinskega prostorskega izvedbenega akta - OPPN Gospodarska cona Kočevje – GCK2 (v nadaljnjem besedilu: OPPN). Zaradi zasedenosti obstoječih gospodarskih con in velikega povpraševanja investitorjev po prostih zemljiščih v industrijsko-gospodarski coni želi občina z OPPN želi omogočiti fazno gradnjo in opremljanje z gospodarsko javno infrastrukturo za potrebe gospodarstva.

V delu načrtovanja z OPPN poseže občina tudi na območje zemljišč, kjer je v veljavi nedavno sprejeta Uredba o državnem prostorskem načrtu za daljnovod 2 x 110 kV RTP Kočevje–RTP Črnomelj (Uradni list RS, št. [56/](https://www.uradni-list.si/glasilo-uradni-list-rs/vsebina/2006-01-3706)24).

**2.1. Utemeljitev potrebe po poseganju v območje državnega prostorskega izvedbenega akta in opis načrtovanih prostorskih ureditev iz pristojnosti občine**

Cilj načrtovanja občine na območju »OPPN za del območja Gospodarska cona Kočevje 2020 – GCK 20 (del)« je vzpostavitev dodatnih pogojev za razvoj gospodarstva in ustvarjanje novih delovnih mest v občini. Skladno z namenom, načrtovanim obsegom in značajem predvidenih dejavnosti se z OPPN aktivira eden ključnih razvojno prostorskih potencialov občine. Območje je namenjeno celoviti prostorski ureditvi za razvoj gospodarstva, predvsem sekundarnega sektorja in urbanih programov, ki imajo, glede na pogoje bivanja v intenzivnih urbanih sredinah zahtevnejše pogoje funkcioniranja glede eventualnih obremenitev s prometom, hrupom oziroma vplivom na javni urbani prostor.

Na območju gospodarske cone se nahaja visoko napetostno elektroenergetsko omrežje z RTP, iz katerega je z DPN načrtovan nov nadzemni daljnovod 110 kV Kočevje – Črnomelj, upravljalca Elektro d.d. Ljubljana.

V času izdelave DPN je občina z investitorjem oziroma upravljavcem DPN, Elektro Ljubljana d.d., in izdelovalci DPN sproti in medsebojno uskladila vse rešitve v povezavi z OPPN.

**2.2. Predhodna usklajenost načrtovanja občine z investitorjem državnega prostorskega načrta oziroma z upravljavcem prostorskih ureditev državnega pomena**

Občina je k predlaganim načrtovanim ureditvam in posegom v območju DPN, v skladu z določbami 89. člena ZureP-3 pridobila predhodno soglasje investitorja DPN , Elektro Ljubljana d.d. (soglasje v območju DPN št. 1507153, dopis z dne 3. 9. 2024).

**3. Obrazložitev sklepa**

Ministrstvo za naravne vire in prostor je preverilo skladnost občinske pobude s prostorskimi ureditvami, ki so predmet DPN. Preverilo je zemljišča, ki jih je občina navedla v pobudi, z vidika potreb po poseganju nanje, po predhodni vsebinski uskladitvi občinske pobude z investitorjem DPN.

Vlada RS v skladu s tretjim odstavkom 89. člena ZUreP-3 ugotavlja, da so predlagane prostorske ureditve lokalnega pomena v skladu s prostorskimi ureditvami, ki so predmet DPN, in s tem izpolnjeni pogoji za izdajo soglasja k pobudi Občine Kočevje.